Frankrigs ændring af forpligtelse til offentlig tjeneste for så vidt angår ruteflyvning i Frankrig

(2001/C 254/04)

(EØS-relevant tekst)

1. Frankrig har besluttet at revidere forpligtelsen til offentlig tjeneste vedrørende ruteflyvning mellem Cayenne og henholdsvis Maripasoula, Saint-Georges de l'Oyapock og Saül, som blev offentliggjort i De Europæiske Fællesskabers Tidende C 221 af 30. juli 1996 med referencenummer 96/C 221/06, i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Forpligtelsen til offentlig tjeneste ændres som følger:

2.1. Mindste antal beflyvninger

Luftfartsselskabet skal beflyve alle tre ruter med mindst én daglig returflyvning hver dag.

2.2. Kapacitet

På alle tre ruter skal der udbydes en mindstekapacitet for at opfylde efterspørgslen. Kapaciteten skal under alle omstændigheder mindst være følgende:

a) Mellem Cayenne og Maripasoula

- 26900 pladser om året

- 8000 pladser i juli, august og september

- 2800 pladser i december

- 367 tons fragt om året

b) Mellem Cayenne og Saül

- 7800 pladser om året

- 2000 pladser i juli og august

- 800 pladser i december

- 137 tons fragt om året

c) Mellem Cayenne og Saint-Georges-de-l'Oyapock

- 41800 pladser om året

- 9800 pladser i juli og august

- 3200 pladser i december

- 177 tons fragt om året

Ovennævnte kapacitet skal forstås som samtlige pladser i begge rutens retninger for passagerer og for afgange fra Cayenne kun fragt; fragtkapaciteten omfatter ikke passagerernes bagage. Såfremt efterspørgslen svækkes, og minimumskapaciteten bliver for høj, kan Frankrig reducere kapaciteten. Den nye minimumskapacitet træder i kraft efter offentliggørelse i De Europæiske Fællesskabers Tidende.

Hvad angår ruten mellem Cayenne og Saint-Georges de l'Oyapock reduceres kapaciteten med 10 %, når vejforbindelsen til Saint-Georges åbnes ("route nationale 2"), og med 20 %, når broen over Approuague tages i brug.

2.3. Billetpriser

Ved alle flyvninger skal der tilbydes en standardpris og en nedsat pris uden kapacitetsbegrænsning. Den nedsatte pris gælder for passagerer, der er i besiddelse af en bopælsattest, der beviser, at de i mindst 6 måneder og en dag om året opholder sig i den kommune (Maripasoula, Saül eller Saint-Georges de l'Oyapock), hvorfra og/eller hvortil passagerne ønsker at flyve til nedsat pris.

De maksimale billetpriser er som følger:

a) Cayenne/Maripasoula

- standardpris for en enkeltbillet: 51 EUR

- nedsat pris for en enkeltbillet: 32 EUR

b) Cayenne/Saül

- standardpris for en enkeltbillet: 37 EUR

- nedsat pris for en enkeltbillet: 23 EUR

c) Cayenne/Saint-Georges de l'Oyapock

- standardpris for en enkelbillet: 37 EUR

- nedsat pris for en enkeltbillet: 23 EUR

Priserne er eksklusive pr. kapita-skatter og afgifter, som staten, de lokale myndigheder og lufthavnsmyndighederne opkræver, og som er anført på billetten.

Hvis omkostningerne i forbindelse med driften af ruterne øges unormalt, uforudsigeligt og af grunde, som ikke skyldes luftfartsselskaberne, kan de maksimale billetpriser forhøjes i forhold til den konstaterede omkostningsstigning. De ændrede maksimale billetpriser meddeles luftfartsselskaberne på ruterne og træder i kraft efter deres offentliggørelse i De Europæiske Fællesskabers Tidende.

2.4. Fragtpriser

Fragtomkostningerne (opgjort i EUR pr. kg) må alt efter produktkategorien ikke overstige beløbene i pristabellen nedenfor.

>TABELPOSITION>

De basale fødevarer omfatter produkterne på vedlagte liste, der af de franske myndigheder bruges til almindelig erhvervsinformation.

De maksimale priser kan ændres hvert år på basis af en 12-måneders udvikling i detailprisindekset. Prisændringen skal meddeles de luftfartsselskaber, der beflyver ruterne, pr. brev, som er stemplet 90 dage, før den ændrede pris træder i kraft. Den ændrede pris træder i kraft efter offentliggørelse i De Europæiske Fællesskabers Tidende.

Hvis omkostningerne i forbindelse med driften af ruterne øges unormalt, uforudsigeligt og af grunde, som ikke skyldes luftfartsselskaberne, kan de maksimale priser forhøjes i forhold til den konstaterede omkostningsstigning. De ændrede maksimale priser meddeles luftfartsselskaberne på ruterne og træder i kraft efter deres offentliggørelse i De Europæiske Fællesskabers Tidende.

2.5. Servicekvalitet

Luftfartsselskabet skal kunne fragte alle former for dybfrosne, frosne og kølede produkter ved hjælp af et kølesystem.

2.6. Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 3 % af de planmæssige flyvninger om året.

Ifølge bestemmelserne i artikel 4, stk. 1, litra c), i ovennævnte forordning (EØF) nr. 2408/92, skal alle luftfartsselskaber, der har til hensigt at beflyve en af ruterne, garantere, at ruten beflyves i mindst 12 konsekutive måneder.

Luftfartsselskabet må kun afbryde beflyvningen med et varsel på mindst seks måneder.

EF-luftfartsselskaberne gøres opmærksomme på, at manglende opfyldelse af forpligtelserne til offentlig tjeneste på ovennævnte ruter kan få administrative og/eller retslige følger.

3. Disse forpligtelser til offentlig tjeneste træder i kraft den 1. januar 2002.

BILAG

BASALE FØDEVARER

HVEDEMEL TYPE 45

PASTA AF HØJ KVALITET

FORBEHANDLET RIS

IKKE-FORBEHANDLET RIS

SEMULJE AF HVEDE

TØRREDE GRØNTSAGER (ALLE)

KONSERVEREDE GRØNTSAGER

KONSERVERET KØD

KONSERVERET FISK

KONSERVEREDE FÆRDIGRETTER

TØRRET ELLER RØGET FISK

SALTET KØD

SUKKER

FINT SALT

GROFT SALT

PLADECHOKOLADE

KAKAO UDEN SUKKER

SYLTETØJ OG MARMELADE

VAND PÅ FLASKE

LANGTIDSHOLDBAR MÆLK

MÆLKEPULVER

SMØR

MARGARINE

OLIER

DYBFROSSENT OG FROSSENT KØD OG FISK